ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ મહાત્મા ગાંધી ઇન્ટરનેશનલ સેનિટેશન કન્વેન્શનનાં સમાપન સત્રને સંબોધન કર્યું
પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં મહાત્મા ગાંધી ઇન્ટરનેશનલ સેનિટેશન કન્વેન્શન ને સંબોધન કર્યું હતું. એમજીઆઇએસસી 4 દિવસની આંતરરાષ્ટ્રીય પરિષદ છે, જેમાં દુનિયાભરનાં WASH  સાથે સંબંધિત મંત્રીઓ અને અન્ય નેતાઓ એકમંચ પર આવ્યાં છે. પ્રધાનમંત્રીએ સંયુક્ત રાષ્ટ્રનાં મહાસચિવ શ્રી એન્ટોનિયો ગુટેરેજ઼ સાથે ડિજિટલ પ્રદર્શનની મુલાકાત લીધી હતી. મંચ પરથી મહાનુભાવોએ મહાત્મા ગાંધીની યાદમાં પોસ્ટેજ સ્ટેમ્પ અને મહાત્મા ગાંધાનાં મનપસંદ ધૂન “વૈષ્ણવ જન તો” પર આધારિત સંગીતમય સીડીનું વિમોચન કર્યું હતું. આ પ્રસંગે સ્વચ્છ ભારત પુરસ્કાર પણ એનાયત કરવામાં આવ્યા હતા.
પ્રધાનમંત્રીએ પોતાનાં સંબોધનમાં મહાત્મા ગાંધીનાં સ્વચ્છતા પરનાં આગ્રહનો ઉલ્લેખ કર્યો હતો. તેમણે મહાત્મા ગાંધીનાં પુસ્તક “રચનાત્મક કાર્યક્રમ”ને યાદ કર્યુ હતુ, જેનું પ્રકાશન વર્ષ 1945માં થયું હતું અને ગ્રામીણ સ્વચ્છતા તેનો મુખ્ય વિષય હતો.
પ્રધાનમંત્રીએ કહ્યું હતું કે, ગંદકીને દૂર કરીને સ્વચ્છતા લાવવામાં ન આવે તો તે એવા સ્થિતિસંજોગો તરફ દોરી જાય છે જેને પછી સ્વીકારી લેવામાં આવે છે. એનાથી વિપરીત જો કોઈ વ્યક્તિ આસપાસ ગંદકીને સાફ કરે, તો તેનામાં ઊર્જાનો સંચાર થાય છે અને પછી હાલનાં નુકસાનકારક સ્થિતિસંજોગોને વશ થતી નથી.
તેમણે કહ્યું હતું કે, મહાત્મા ગાંધીનું પ્રેરકબળ જ સ્વચ્છ ભારત અભિયાન તરફ દોરી ગયું હતું. તેમણે ઉમેર્યું હતું કે, મહાત્મા ગાંધીથી પ્રેરિત થઈને ભારતીયોએ સ્વચ્છ ભારત અભિયાનને વિશ્વનું સૌથી મોટું જન આંદોલન બનાવી દીધું છે. તેમણે જણાવ્યું હતું કે, વર્ષ 2014માં ગ્રામીણ સ્વચ્છતાનું પ્રમાણ 38 ટકા હતું, જે અત્યારે 94 ટકાએ પહોંચ્યું છે. તેમણે ઉમેર્યું હતું કે, અત્યારે 5 લાખથી વધારે ગામડાં ઓડીએફ બની ગયા છે. તેમણે સ્વચ્છ ભારત અભિયાન પછી ભારતીય નાગરિકોની જીવનશૈલીમાં થઈ રહેલા પરિવર્તન પર સંતોષ વ્યક્ત કર્યો હતો. તેમણે જણાવ્યું હતું કે, ભારત સ્થાયી વિકાસ લક્ષ્યાંકો હાંસલ કરવાનાં માર્ગે અગ્રેસર છે. તેમણે દુનિયાને સ્વચ્છ બનાવવા "4 Ps" એટલે કે Political Leadership , Public Funding , Partnerships , અને People’s participation નાં મહત્ત્વ પર ભાર મૂક્યો હતો.
RP
(Visitor Counter : 194
પંચાયતી રાજ મંત્રાલય
કેન્દ્રીય પંચાયતી રાજ મંત્રી શ્રી ગિરિરાજ સિંહે સરપંચો/ગ્રામ પ્રધાનોને પત્ર લખીને સુધારેલા રાષ્ટ્રીય પંચાયત પુરસ્કારોમાં ભાગ લેવા વિનંતી કરી
રાષ્ટ્રીય પંચાયત પુરસ્કારો માટેની એન્ટ્રીઓ 10મી સપ્ટેમ્બર, 2022થી શરૂ થશે અને એન્ટ્રીઓ ઓનલાઈન સબમિટ કરવાની છેલ્લી તારીખ 31મી ઓક્ટોબર, 2022 છે
કેન્દ્રીય ગ્રામીણ વિકાસ અને પંચાયતી રાજ મંત્રી શ્રી ગિરિરાજ સિંહે સરપંચો/ગ્રામ્ય પ્રધાનોને પત્ર લખીને નવા રાષ્ટ્રીય પંચાયત પુરસ્કારો માટેની પસંદગી પ્રક્રિયામાં તમામ ગ્રામ પંચાયતોની ભાગીદારીની ખાતરી કરવા વિનંતી કરી છે. સુધારેલા રાષ્ટ્રીય પંચાયત પુરસ્કારો માટે અરજીઓ આમંત્રિત કરવાની પ્રક્રિયા સપ્ટેમ્બર 10, 2022 થી શરૂ થશે. ઓનલાઈન ફોર્મમાં એન્ટ્રી સબમિટ કરવાની છેલ્લી તારીખ 31 ઓક્ટોબર, 2022 છે.
પંચાયતી રાજના કેન્દ્રીય મંત્રીએ તેમના પત્રમાં જણાવ્યું છે કે રાષ્ટ્રીય પંચાયત પુરસ્કારોના ફોર્મેટ, પ્રક્રિયાઓ અને શ્રેણીઓમાં વ્યાપકપણે સુધારો કરવામાં આવ્યો છે જેથી ગ્રામીણ વિસ્તારોમાં સ્થાનિકીકરણ અને બ્લોક્સ, જિલ્લાઓ, રાજ્યો અને પ્રદેશોમાં ટકાઉ વિકાસ લક્ષ્યો  ની સિદ્ધિ જેવા ક્ષેત્રોનો સમાવેશ થાય. રાષ્ટ્રીય સ્તરે શ્રેષ્ઠ પ્રદર્શન કરતી પંચાયતોને માન્યતા, સન્માન અને પ્રોત્સાહન આપવું જોઈએ.
તેમણે કહ્યું કે પંચાયતોમાં સ્થાનિકીકરણ અને સસ્ટેનેબલ ડેવલપમેન્ટ ગોલ્સની સિદ્ધિની ગતિને વેગ આપવા માટે, રાષ્ટ્રીય પંચાયત પુરસ્કારોના ફોર્મેટ અને શ્રેણીઓમાં નોંધપાત્ર સુધારો કરવામાં આવ્યો છે અને બહુ-સ્તરીય સ્પર્ધા યોજવા માટે, તેઓ સ્થાનિકીકરણના નવ થીમ સાથે રજૂ કરવામાં આવ્યા છે. ટકાઉ વિકાસ લક્ષ્યાંકો ઉમેરવામાં આવ્યા છે. આ વિષયો છે-  ગરીબી મુક્ત અને સુધારેલ આજીવિકા ગામ  સ્વસ્થ ગામ  બાળ મૈત્રીપૂર્ણ ગામ  પર્યાપ્ત પાણીનું ગામ  સ્વચ્છ અને હરિયાળું ગામ  ગામમાં સ્વ-સહાયક માળખાકીય સુવિધાઓ  સામાજિક રીતે સુરક્ષિત અને સામાજિક રીતે ન્યાય આધારિત ગામ  સુશાસન ધરાવતું ગામ  મહિલા મૈત્રીપૂર્ણ પંચાયત 
સંશોધિત રાષ્ટ્રીય પંચાયત પુરસ્કાર પ્રણાલી વિશે વિગતવાર માહિતી www.panchayataward.gov.in પર ઉપલબ્ધ છે.
પૃષ્ઠભૂમિ:
રાષ્ટ્રીય પંચાયતી રાજ દિવસ  દર વર્ષે 24 એપ્રિલે પંચાયતી રાજ મંત્રાલય દ્વારા ઉજવવામાં આવે છે. તે દેશમાં પંચાયતી રાજ પ્રણાલીને બંધારણીય દરજ્જાની પ્રાપ્તિની યાદમાં ઉજવવામાં આવે છે. તે દેશભરના પંચાયત પ્રતિનિધિઓ સાથે સીધો સંવાદ કરવાની તક આપે છે તેમજ પંચાયતોને તેમની સિદ્ધિઓને ઓળખવા માટે સશક્તિકરણ અને પ્રેરિત કરવાની તક આપે છે. રાષ્ટ્રીય પંચાયતી રાજ દિવસની ઉજવણીનો ઉદ્દેશ્ય પંચાયતો અને ગ્રામ સભાઓ વિશે તેમની ભૂમિકાઓ, જવાબદારીઓ, સિદ્ધિઓ, ચિંતાઓ, ઠરાવો વગેરે વિશે જાગૃતિ લાવવાનો છે.
રાજ્યો અને કેન્દ્રશાસિત પ્રદેશોને રાષ્ટ્રીય પંચાયતી રાજ દિવસને યોગ્ય રીતે ઉજવવા વિનંતી કરવામાં આવી છે અને પંચાયતી રાજ સંસ્થાઓ/ગ્રામીણ સ્થાનિક સંસ્થાઓને સમગ્ર સમાજના દૃષ્ટિકોણથી રાષ્ટ્રીય પંચાયતી રાજ દિવસની ઉજવણી કરવાનું કહેવામાં આવ્યું છે જેથી શક્ય મહત્તમ જનભાગીદારી થઈ શકે.
આ અવસર પર, દર વર્ષે પંચાયતી રાજ મંત્રાલય શ્રેષ્ઠ કામગીરી કરનાર પંચાયતો/રાજ્યો/કેન્દ્રશાસિત પ્રદેશોને પંચાયતોના પ્રમોશન હેઠળ સેવાઓમાં સુધારો કરવા અને જાહેર હિતની ડિલિવરી માટેના સારા કાર્યોને માન્યતા આપીને પુરસ્કાર આપે છે.
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 198
માહિતી અને પ્રસારણ મંત્રાલય
બાવનમી આઇએફએફઆઈ માટે મીડિયા રજિસ્ટ્રેશનનો પ્રારંભ
ઇન્ટરનેશનલ ફિલ્મ ફેસ્ટિવલ ઓફ ઇન્ડિયા ની બાવનમી આવૃત્તિમાં સમગ્ર વિશ્વમાંથી 300થી વધુ ફિલ્મો પ્રદર્શિત થશે
પણજી/મુંબઈ/નવી દિલ્હી, 20 ઓક્ટોબર, 2021
ઇન્ટરનેશનલ ફિલ્મ ફેસ્ટિવલ ઓફ ઇન્ડિયા ની બાવનમી એડિશન આ વખતે 20થી 28મી નવેમ્બરે ગોવા ખાતે યોજાશે. કોવીડ-19ની પ્રવર્તમાન પરિસ્થિતિને ધ્યાનમાં રાખીને આ વખતે બાવનમો ફિલ્મ ફેસ્ટિવલ ઓફ ઇન્ડિયા  હાઇબ્રિડ ફોર્મેટમાં યોજાશે.
આઇએફએફઆઈ આ વખતે વિશ્વભરની સર્વશ્રેષ્ઠ સમકાલીન અને ક્લાસિક ફિલ્મોનો સમૂહ રજૂ કરે છે અને વિશ્વના પ્રખ્યાત ફિલ્મ નિર્માતાઓ, અભિનેતાઓ, ટેકનિશિયન, વિવેચકો, શિક્ષણવિદ્દો અને ફિલ્મ ઉત્સાહીઓની સિનેમા અને આર્ટ ઓફ ફિલ્મ મેકિંગને તેની સ્ક્રિનીંગ, પ્રેઝન્ટેશન, માસ્ટર ક્લાસ, પેનલ ચર્ચાઓ, સહ-નિર્માણ, સેમિનાર વગેરે દ્વારા આવકારે છે.
આઇએફએફઆઈના બાવનમાં ફેસ્ટિવલમાં અંગત રીતે ઉપસ્થિત રહેવા માગતા મીડિયાના પ્રતિનિધિઓ હવે ઓનલાઇન નોંધણી કરાવી શકે છે. તેમણે આ લિંક પર ઉલ્લેખિત પીઆઈબીની માર્ગદર્શિકા અનુસાર મીડિયા માન્યતા આપવામાં આવશે.
અરજદાર પહેલી જાન્યુઆરી 2021ના રોજ 18 વર્ષથી વધુની વય ધરાવતો હોવો જોઇએ અને આઇએફએફઆઈ જેવા પ્રમુખ આંતરરાષ્ટ્રીય ફિલ્મ ફેસ્ટિવલનું વ્યવસાયી કવરેજ કર્યા હોવાનો લઘુત્તમ ત્રણ વર્ષનો અનુભવ હોવો જોઈએ.
જાહેર હિતને ધ્યાનમાં રાખીને એવી ભલામણ કરવામાં આવે છે કે અરજદાર કોવીડ-19 સામે વેક્સિનેટેડ હોવા જોઇએ. જેમણે વેક્સિનેશનના એક અથવા તો બે ડોઝ લીધા હોય તેવા અરજદારે પ્રતિનિધિના રજસ્ટ્રેશન પોર્ટલ પર તેમનું વેક્સિનેશનનું પ્રમાણપત્ર અપલોડ કરવાનું રહેશે.
2021ની 14મી નવેમ્બરે મધ્ય રાત્રીએ રજિસ્ટ્રેશન બંધ થઈ જશે.
ઓનલાઇન હિસ્સેદારીની તકો
આ વર્ષે જાન્યુઆરીમાં યોજાયેલા 51મા ઇન્ટરનેશનલ ફિલ્મ ફેસ્ટિવલ ઓફ ઇન્ડિયા ની માફક બાવનમી આવૃત્તિમાં પણ ફેસ્ટિવલને લગતી પ્રવૃત્તિઓમાં વર્ચ્યુઅલ હાજરીની પણ તક રહેશે. સંખ્યાબંધ ફિલ્મો ઓનલાઇન પ્રદર્શિત કરવામાં આવનારી છે. પીઆઈબી દ્વારા યોજાનારી આઇએફએફઆઈની તમામ પત્રકાર પરિષદ પીઆઈબીની યુ-ટ્યૂબ ચેનલ youtube.com/pibindia પર જીવંત પ્રસારિત કરાશે અને પત્રકારો માટે ઓનલાઇન પ્રશ્નો કરવાની જોગવાઈ પણ કરાશે.
વર્ચ્યુઅલ પ્લેટફોર્મ પર રજિસ્ટ્રેશન અંગે ટૂંક સમયમાં જાહેરાત કરાશે
આઇએફએફઆઇ વિશે
1952માં સ્થપાયેલા ઇન્ટરનેશનલ ફિલ્મ ફેસ્ટિવલ ઓફ ઇન્ડિયા ની ગણના એશિયાના સૌથી નોંધપાત્ર ફિલ્મ ફેસ્ટિવલમાં થાય છે. હાલમાં ગોવા ખાતે યોજાનારો આ ફેસ્ટિવલ દર વર્ષે યોજાય છે અને આ ફેસ્ટિવલનો ઉદ્દેશ વિશ્વના સિનેમાઘરોને ફિલ્મ કલાની શ્રેષ્ઠતા પ્રસ્તુત કરવા માટે એક સામાન્ય પ્લેટફોર્મ પૂરું પાડવાનો છે: આ ઉપરાંત તે વિવિધ રાષ્ટ્રોની સામાજિક અને સાંસ્કૃતિક નીતિશાસ્ત્રના સંદર્ભમાં ફિલ્મ સંસ્કૃતિની સમજ અને પ્રશંસામાં ફાળો આપવાનો ઉદ્દેશ ધરાવે છે અને વિશ્વના લોકો વચ્ચે મિત્રતા અને સહકારને પ્રોત્સાહન આપે છે. આ ફિલ્મ ફેસ્ટિવલ ડાયરેક્ટેરેટ ઓફ ફિલ્મ ફેસ્ટિવલ  અને ગોવા રાજ્ય સરકારના સંયુક્ત ઉપક્રમે યોજાયો છે.
બાવનમા આઇએફએફઆઈ વિશેની તમામ માહિતી ફેસ્ટિવલની વેબસાઇટ www.iffigoa.org, પીઆઈબીની વેબસાઇટ , ટ્વિટર પર આઇએફએફઆઈના સોશિયલ મીડિયા હેન્ડલ ફેસબુક, ઇન્સ્ટાગ્રામ અને પીઆઈબી ગોવાના સોશિયલ મીડિયા હેન્ડલ પરથી પ્રાપ્ત કરી શકાય છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(Visitor Counter : 217
ભારત સરકારના અગ્ર વૈજ્ઞાનિક સલાહકારનું કાર્યાલય
ભારત સરકારના મુખ્ય વૈજ્ઞાનિક સલાહકારની કચેરીએ ‘સાર્સ-કોવ-2 વાયરસનો ફેલાવો અટકાવવા, સંક્રમણ અટકાવો, મહામારીને દબાવી દો- માસ્ક, અંતર, સેનિટેશન અને વેન્ટિલેશન’ અંગેની માર્ગદર્શિકા બહાર પાડી
ભારત સરકારના મુખ્ય વૈજ્ઞાનિક સલાહકારના કાર્યાલયે ‘સાર્સ-કોવ-2 વાયરસના ફેલાવાના અટકાવવા, સંક્રમણ અટકાવો, મહામારીને દાબી દો- માસ્ક, અંતર, સેનિટેશન અને વેન્ટિલેશન’ અંગેની એક સરળ અને સહેલાઇથી અનુસરી શકાય એવી માર્ગદર્શિકા બહાર પાડી છે. ભારતમાં મહામારી કેર વર્તાવી રહી છે ત્યારે આપણે ફરી એકવાર યાદ રાખવાની જરૂર છે કે સરળ સાધનો અને આચરણ સાર્સ-કોવ-2 વાયરસના ફેલાવાને ઘટાડી શકે છે. હવાની અવરજવર ઓછી હોય એવા ઘરો, ઑફિસો ઇત્યાદિમાં ચેપગ્રસ્ત-દૂષિત હવાના વાયરલ લૉડને ઓછો કરવામાં વેન્ટિલેશન મહત્વની ભૂમિકા અદા કરે છે એ બાબતને આ માર્ગદર્શિકામાં ઉજાગર કરવામાં આવી છે. વેન્ટિલેશન- સંવાતન એક ચેપગ્રસ્ત વ્યક્તિથી અન્ય વ્યક્તિને ફેલાવાનું જોખમ ઓછું કરી શકે છે.
જે રીતે બારી અને બારણાં ખોલી નાખવાથી અને એક્ઝૉસ્ટ સિસ્ટમ્સ વાપરવાથી હવામાંની ગંધને ઓછી કરી શકાય છે બરાબર એવી જ રીતે સુધારેલા ડિરેક્શનલ એર ફ્લૉ સાથેની જગાઓ વેન્ટિલેટ કરવાથી હવામાં એકત્ર થયેલો વાયરલ લૉડ ઘટે છે અને ટ્રાન્સમિશનનું જોખમ ઘટે છે.
વેન્ટિલેશન- હવાની મુક્ત અવરજવર એ સામુદાયિક બચાવ છે જે આપણે બધાંને ઘરે કે કાર્યસ્થળે બચાવે છે. ઑફિસો, ઘર અને મોટા જાહેર સ્થળોએ બહારની હવા આવવા દેવાની સલાહ આપવામાં આવી છે. શહેરી અને ગ્રામીણ વિસ્તારોમાં સરખી રીતે આવી જગાઓમાં વેન્ટિલેશન સુધારવાનાં પગલાં તાકીદના ધોરણે હાથ ધરાવા જ જોઇએ, અસ્થાયી મકાન, ઝૂંપડા, ઘર, ઑફિસો અને મોટી સેન્ટ્રલાઇઝ્ડ બિલ્ડિંગો માટે ભલામણો આપવામાં આવી છે. પંખાને સરળ વ્યૂહાત્મક રીતે મૂકવાથી, બારી અને બારણાં ખોલવાથી, સહેજ બારીઓ ખોલવાથી પણ બહારની હવા અંદર આવી શકે અને અંદરની હવાની ગુણવત્તા સુધરી શકે છે. આ રોગના ફેલાવાને અટકાવવામાં ક્રોસ વેન્ટિલેશન અને એક્ઝૉસ્ટ ફેન લગાવવાથી ખાસ્સો લાભ થઈ શકે છે. જ્યારે બહારની હવા અંદર આવી શકે એ માટેના વિકલ્પ મર્યાદિત હોય ત્યારે સેન્ટ્રલ એર મેનેજમેન્ટ સિસ્ટમ સાથેની ઇમારતોમાં સેન્ટ્રલ એર ફિલ્ટરેશન સુધારવાથી/ ફિલ્ટરેશનની કાર્યદક્ષતા વધારવાથી ખાસ મદદ મળે છે. ઑફિસો, ઑડિટોરિયમ, શૉપિંગ મૉલ્સ ઇત્યાદિમાં ગેબલ ફેન સિસ્ટમ અને રૂફ વેન્ટિલેટર્સનો ઉપયોગ કરવાની ભલામણ કરવામાં આવી છે. ફિલ્ટર્સને વારંવાર સાફ કરવા અને બદલવા માટે ખાસ ભલામણ કરાઇ છે. ચેપગ્રસ્ત વ્યક્તિ શ્વાસ છોડે, વાત કરે, બોલે, ગાય, હસે કે ખાંસે, ઇત્યાદિ ત્યારે એમાંથી ડ્રૉપલેટ્સ અને એરસૉલ્સ સ્વરૂપે જે લાળ અને નાકમાંથી પ્રવાહ નીકળે છે તે જ વાયરસના ફેલાવાની મુખ્ય રીત છે. જેમને કોઇ લક્ષણો ન હોય એવી ચેપગ્રસ્ત વ્યક્તિ પણ વાયરસ ફેલાવી શકે છે. લક્ષણો વિનાની વ્યક્તિ પણ વાયરસ ફેલાવી શકે છે. લોકોએ માસ્ક પહેરવાનું, ડબલ માસ્ક પહેરવાનું કે એન 95-માસ્ક પહેરવાનું ચાલુ રાખવું જોઇએ.
સાર્સ-કોવ-2 વાયરસ માનવ શરીરને ચેપગ્રસ્ત કરે છે અને માનવશરીરમાં એની ગુણાંકમાં નકલો બને છે. માનવ હૉસ્ટ વિના એ ટકી શકે નહીં અને એક વ્યક્તિમાંથી બીજી વ્યક્તિમાં વાયરસનું સંક્રમણ અટકાવવાથી આ રોગનો ચેપનો દર એવા સ્તરે આવીને ઘટી જશે જ્યાં તે આખરે મરી જશે. વ્યક્તિઓ, સમુદાયો, સ્થાનિક સંસ્થાઓ અને સત્તાવાળાઓના સાથ અને સહકારથી જ આ હાંસલ થઈ શકે એમ છે. માસ્ક્સ, વેન્ટિલેશન, અંતર અને સેનિટેશનનો વપરાશ કરવાથી વાયરસ સામેની જંગ જીતી શકાય છે.
માર્ગદર્શિકા માટે કૃપયા અહીં ક્લિક કરો.
(
પ્રધાનમંત્રીનું કાર્યાલય
પ્રધાનમંત્રીશ્રીએ રાષ્ટ્રીય હાથશાળ દિવસના અવસરે ભારતની સમૃદ્ધ સાંસ્કૃતિક વિવિધતા માટે સન્માન વ્યક્ત કર્યુ
પ્રધાનમંત્રીશ્રીએ સ્ટાર્ટઅપ્સ સાથે સંકળાયેલા યુવાનોને હેન્ડલૂમ સ્ટાર્ટઅપ ગ્રાન્ડ ચેલેન્જમાં ભાગ લેવા વિનંતી કરી
પ્રધાનમંત્રી શ્રી નરેન્દ્ર મોદીએ રાષ્ટ્રીય હાથશાળ દિવસ નિમિત્તે ભારતની સમૃદ્ધ સાંસ્કૃતિક વિવિધતા અને ભારતની કલાત્મક પરંપરાઓની ઉજવણી માટે કામ કરનારા તમામ પ્રત્યે સન્માન વ્યક્ત કર્યુ. પ્રધાનમંત્રીએ સ્ટાર્ટઅપ્સની દુનિયા સાથે સંકળાયેલા તમામ યુવાનોને હેન્ડલૂમ સ્ટાર્ટઅપ ગ્રાન્ડ ચેલેન્જમાં ભાગ લેવા વિનંતી પણ કરી હતી.
પ્રધાનમંત્રીશ્રીએ ટ્વીટ કર્યું;
“રાષ્ટ્રીય હેન્ડલૂમ ડે પર, ભારતની સમૃદ્ધ સાંસ્કૃતિક વિવિધતા અને આપણી કલાત્મક પરંપરાઓની ઉજવણી કરવા માટે કામ કરતા તમામને ધન્યવાદ #MyHandloomMyPride"
“વણકર માટે વિચાર અને નવીનતા લાવવાની ઉત્તમ તક. સ્ટાર્ટઅપ્સની દુનિયા સાથે સંકળાયેલા તમામ યુવાનોને ભાગ લેવા વિનંતી...
#MyHandloomMyPride
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સંરક્ષણ મંત્રાલય
કોવિડ-19ના ફેલાવાને અટકાવવા માટે આઈએએફ મદદ ચાલુ રાખશે
ઇન્ડિયન એર ફોર્સ કોવિડ-19ના ફેલાવાને અકાવવા માટે દેશભરમાં વહીવટીતંત્રને શક્ય તમામ મદદ મળતી રહે તેવાં પગલાં લેવાનું ચાલુ રાખશે.
આઈએએફે દેશભરમાં નોડલ આઈએએફ બેઝમાં પ્રત્યેક 200-300 કર્મચારીઓની ક્ષમતા ધરાવતી 09 ક્વોરેન્ટાઈન સવલતો સ્થાપી છે.
આઈએએફમાં કોવિડ-19નું પરીક્ષણ હાથ ધરવા માટે કમાડ હોસ્પિટલ એર ફોર્સ બેંગ્લોર ને સૌપ્રથમ લેબોરેટરી બનાવાઈ છે, જે શંકાસ્પદ કેસોના ઝડપી પરીક્ષણ હાથ ધરવા માટે આ પ્રદેશની ક્ષમતા મોટા પાયે વધારશે, જેનાથી જ્યાં જરૂરી હોય ત્યાં તાત્કાલિક અને ઝડપી દરમિયાનગીરી કરી શકાશે.
પ્રવર્તમાન સ્થિતિ ઉપર દેખરેખ રાખવા અને તાત્કાલિક પ્રતિસાદ આપવા તેમજ જરૂર હોય ત્યાં મદદરૂપ થવા ચોવીસ કલાક અને સાતેય દિવસ કાર્યરત રહેતો એક કટોકટી વ્યવસ્થાપન વિભાગ  એર હેડક્વાર્ટર્સ અને વિવિધ કમાન્ડ હેડક્વાર્ટર્સ ખાતે સ્થાપવામાં આવ્યો છે. આઈએએફ એરક્રાફ્ટ લેહમાં તબીબી પુરવઠા અને ડોક્ટરો પહોંચાડવા માટે અને કોવિડના પરીક્ષણ માટે લોહીના સેમ્પલ ચંદીગઢ અને દિલ્હી પહોંચાડવા સતત ઉડાન ભરી રહ્યા છે.
કોવિડ-19નો પ્રસાર અટકાવવા માટે સરકાર દ્વારા જણાવાયેલાં તમામ પગલાં અને નિર્દેશો આઈએએફનાં તમામ સ્ટેશનો પર કડકપણ અમલમાં છે.
કોવિડ-19નો પ્રસાર અટકાવવા માટેની આ લડાઈમાં આઈએએફ સરકારની સાથે છે અને દેશના નાગરિકોને સંભવ તમામ સહાય કરી
RP
(Visitor Counter : 133
ગૃહ મંત્રાલય
કેન્દ્રીય ગૃહમંત્રી અને સહકાર મંત્રી શ્રી અમિત શાહે 'આયુષમાન ભારત ડિજિટલ મિશન'  શરૂ કરવા બદલ પ્રધાનમંત્રી શ્રી નરેન્દ્ર મોદીનો આભાર વ્યક્ત કર્યો
"મોદી સરકાર નાગરિકોને તંદુરસ્ત, સલામત અને પ્રતિષ્ઠિત જીવન પ્રદાન કરવા માટે સતત પ્રતિબદ્ધ છે"
"હું આજે 'આયુષમાન ભારત ડિજિટલ મિશન'  શરૂ કરવા બદલ પ્રધાનમંત્રી શ્રી નરેન્દ્ર મોદીનો હૃદયપૂર્વક આભાર વ્યક્ત કરું છું"
PM-JAY ની સફળતા પછી, હવે 'ABDM' તંદુરસ્ત ભારત માટે પ્રતિબદ્ધતા પ્રત્યે પ્રધાનમંત્રી શ્રી નરેન્દ્ર મોદીની સંવેદનશીલતા દર્શાવે છે
ડિજિટલ સ્વાસ્થ્ય ઇકો સિસ્ટમ હેઠળ 'ABDM' માહિતી વહેંચણી માટે એક સરળ ઓનલાઇન પ્લેટફોર્મ બનાવશે, જેથી આરોગ્ય સુવિધાઓ એક જ ક્લિકમાં નાગરિકો સુધી પહોંચશે
કેન્દ્રીય ગૃહ મંત્રી અને સહકાર મંત્રી શ્રી અમિત શાહે 'આયુષમાન ભારત ડિજિટલ મિશન'  શરૂ કરવા બદલ પ્રધાનમંત્રી શ્રી નરેન્દ્ર મોદીનો આભાર વ્યક્ત કર્યો હતો. પોતાના ટ્વીટમાં શ્રી અમિત શાહે કહ્યું કે “મોદી સરકાર નાગરિકોને સ્વસ્થ, સલામત અને પ્રતિષ્ઠિત જીવન આપવા માટે સતત પ્રતિબદ્ધ છે. આજે 'આયુષમાન ભારત ડિજિટલ મિશન'  શરૂ કરવા બદલ હું પ્રધાનમંત્રી શ્રી નરેન્દ્ર મોદીનો હૃદયપૂર્વક આભાર વ્યક્ત કરું છું."
કેન્દ્રીય ગૃહ મંત્રી અને સહકાર મંત્રીએ ઉમેર્યું કે PM-JAYની સફળતા પછી, હવે 'ABDM' સ્વસ્થ ભારત માટે પ્રતિબદ્ધતા પ્રત્યે પ્રધાનમંત્રી શ્રી નરેન્દ્ર મોદીની સંવેદનશીલતા દર્શાવે છે. ડિજિટલ સ્વાસ્થ્ય ઇકો સિસ્ટમ હેઠળ 'એબીડીએમ' માહિતી વહેંચણી માટે એક સરળ ઓનલાઇન પ્લેટફોર્મ બનાવશે જેથી એક જ ક્લિકમાં આરોગ્ય સુવિધાઓ નાગરિકો સુધી પહોંચશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 195
પ્રધાનમંત્રીનું કાર્યાલય
પ્રધાનમંત્રી શ્રીએ BWF વર્લ્ડ ચેમ્પિયનશિપમાં બ્રોન્ઝ મેડલ માટે પ્રણોય એચએસને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ આજે BWF વર્લ્ડ ચેમ્પિયનશિપ 2023માં બ્રોન્ઝ મેડલ જીતવા બદલ પ્રણોય એચએસને અભિનંદન પાઠવ્યા છે.
પ્રધાનમંત્રીએ X પર પોસ્ટ કર્યું:
"BWF વર્લ્ડ ચેમ્પિયનશિપ્સ 2023માં @PRANNOYHSPRI દ્વારા કેટલી શાનદાર સિદ્ધિ છે! બ્રોન્ઝ મેડલ જીતવા બદલ તેમને અભિનંદન.
તેની કુશળતા અને સખત મહેનત સમગ્ર ટુર્નામેન્ટમાં ચમકી રહી છે. તે તમામ બેડમિન્ટન ઉત્સાહીઓ માટે સાચી પ્રેરણા છે."
CB/GP/JD
(
પ્રધાનમંત્રીનું કાર્યાલય
નૃપેન્દ્ર મિશ્રાએ પ્રધાનમંત્રીનાં અગ્ર સચિવ તરીકે રાજીનામું આપ્યું
પ્રધાનમંત્રીનાં અગ્ર સચિવ શ્રી નૃપેન્દ્ર મિશ્રાએ એમની કામગીરીમાંથી મુક્ત થવાની ઇચ્છા વ્યક્ત કરી હતી. પ્રધાનમંત્રીએ એમને બે અઠવાડિયા કામ જાળવી રાખવા વિનંતી કરી હતી. આ દરમિયાન પ્રધાનમંત્રીએ પ્રધાનમંત્રી કાર્યાલયમાં ઉત્તર પ્રદેશ કેડરના 1977 બેચના સેવાનિવૃત આઇએએસ અધિકારી શ્રી પી કે સિંહાની વિશેષ ડ્યુટી અધિકારી તરીકે નિયુક્તિ પણ કરી છે.
શ્રી નૃપેન્દ્ર મિશ્રાએ કહ્યું હતું કેઃ
“આદરણીય પ્રધાનમંત્રી શ્રી નરેન્દ્ર મોદીજીનાં નેતૃત્વ હેઠળ દેશની સેવા કરવાની મને તક મળી છે. હું તેના માટે એમનો આભારી છું કે તેમણે મને આ અવસર આપ્યો અને મારી ક્ષમતામાં સંપૂર્ણ વિશ્વાસ વ્યક્ત કર્યો.
મેં મારા દરેક કલાક કામ પ્રત્યે પ્રતિબદ્ધતાનો આનંદ લીધો છે અને પાંચ વર્ષથી વધારે સમયગાળા માટે આ સંતોષકારક સફર જાળવી રાખી. હવે મારા માટે આગળ વધવાનો સમય છે, છતાં હું જાહેર હિતો અને રાષ્ટ્રહિતો માટે કામગીરી કરવાનું જાળવી રાખીશ. હું સરકારની અંદર અને બહાર મારા તમામ સાથીદારો, મિત્રો અને મારા પરિવારજનોનો આ સહયોગ માટે આભાર માનું છું. હું આપણા પ્રધાનમંત્રી શ્રી નરેન્દ્ર મોદીજીને શુભેચ્છા પાઠવું છું કે તેઓ ઉજ્જવળ ભવિષ્ય માટે આપણા દેશનું સુકાન સંભાળતા રહે.”
RP
(Visitor Counter : 139
પ્રધાનમંત્રીનું કાર્યાલય
પ્રધાનમંત્રીએ સમુદ્ર અને કુદરતને વંદન કર્યા
નરેન્દ્ર મોદીએ સાગર પર એક લાગણીસભર કાવ્ય લખ્યું
પ્રધાનમંત્રી શ્રી નરેન્દ્ર મોદી ભારત-ચીનના દ્વિતીય અનૌપચારિક શિખર સંમેલનનું નેતૃત્વ કરવા ચેનન્નાઇના મામલ્લપુરમ ખાતે હતા, એમણે જણાવ્યું કે સવારે બંગાળની ખાડીના દરિયા કિનારે સૈર કરતા તેઓ ભાવુંક થઇ ગયા અને સાગર તથા તેના ગુણો વિશે એક કવિતા લખવા પ્રેરાયા.
‘હે સાગર, તુમ્હે પ્રણામ’ કવિતા પ્રધાનમંત્રીના સમુદ્ર સાથેના લાગણીભર્યા સંબંધને જોડે છે.
પ્રધાનમંત્રીએ પોતાના વ્યક્તિગત ટ્વીટર હેન્ડલ @narendramodi પરથી આ કવિતા શેર કરી હતી.
DS/RP
(Visitor Counter : 155
પ્રધાનમંત્રીનું કાર્યાલય
પ્રધાનમંત્રી શ્રીએ ચિક્કાબલ્લાપુરમાં સર એમ વિશ્વેશ્વરાયને પુષ્પાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ આજે કર્ણાટકના ચિક્કાબલ્લાપુરમાં સર એમ વિશ્વેશ્વરાયને પુષ્પાંજલિ અર્પણ કરી હતી.
શ્રી મોદી આજે કર્ણાટકની મુલાકાતે છે.
GP/JD
(
આંકડાશાસ્ત્ર અને કાર્યક્રમ અમલીકરણ મંત્રાલય
ભારતમાં પેરોલનું રીપોર્ટિંગ – ઔપચારિક રોજગાર પરિપ્રેક્ષ્ય
સાંખ્યિકી અને કાર્યક્રમ અમલીકરણ મંત્રાલયની રાષ્ટ્રીય સાંખ્યિકી કચેરી  દ્વારા ચોક્કસ પરિમાણોમાં પ્રગતિનું આકલન કરવા માટે પસંદગીની સરકારી એજન્સીઓ પાસે ઉપલબ્ધ વહીવટી રેકોર્ડ્સના આધારે સપ્ટેમ્બર 2017 થી ફેબ્રુઆરી 2020 સુધીના સમયગાળા માટે દેશમાં રોજગારીના અંદાજ સંબંધે અખબારી યાદી બહાર પાડવામાં આવી છે. વિગતવાર નોંધ સાથે બીડાણમાં આપેલી છે.
ભારતમાં પેરોલનાં રીપોર્ટિંગ વિશે PDF જોવા માટે અહીં ક્લિક કરો
GP/DS
(Visitor Counter : 113
સંચાર અને સુચના પ્રૌદ્યોગિકી મંત્રાલય
ભારત-ITU જોઈન્ટ સાયબરડ્રિલ 2021 શરૂ થયું
ટેલિકોમ સચિવ શ્રી કે. રાજારામને વિશ્વસનીય ઉત્પાદન આધાર અને વિશ્વસનીય પુરવઠા શૃંખલાના વિકાસ તરફ કામ કરવાની જરૂરિયાત પર ભાર મૂક્યો
પાવર, ઇન્સ્યોરન્સ, ફાઇનાન્સ, સીઇઆરટી-ઇન અને સીએસઆઇઆરટી, ઉદ્યોગ, શૈક્ષણિક, ટેલિકોમ ક્ષેત્ર જેવા નિર્ણાયક ક્ષેત્રોમાંથી 400 થી વધુ સહભાગીઓએ ભાગ લીધો
ડિપાર્ટમેન્ટ ઓફ ટેલિકોમ્યુનિકેશન્સ  અને ઈન્ટરનેશનલ ટેલિકોમ્યુનિકેશન યુનિયન  એ ભારત-ITU જોઈન્ટ સાયબરડ્રિલ 2021 શરૂ કરી છે. આ સાયબરડ્રિલ ભારતીય સંસ્થાઓ ખાસ કરીને ક્રિટિકલ નેટવર્ક ઈન્ફ્રાસ્ટ્રક્ચર ઓપરેટર્સ માટે છે. તે 30 નવેમ્બરથી 3 ડિસેમ્બર 2021 સુધી ચાર દિવસની વર્ચ્યુઅલ ઇવેન્ટ છે.
ITU, યુનાઈટેડ નેશન્સ ઓફિસ ઓન ડ્રગ્સ એન્ડ ક્રાઈમ , ઈન્ટરપોલ, નેશનલ સિક્યુરિટી કાઉન્સિલ સેક્રેટરીએટ , ઈન્ડિયન કોમ્પ્યુટર ઈમરજન્સી રિસ્પોન્સ ટીમ  અને અન્ય પ્રતિષ્ઠિત સંસ્થાઓના અનેક ઉચ્ચ સ્તરીય વક્તાઓ, પેનલિસ્ટો અને નિષ્ણાતોએ ઉદ્ઘાટનમાં ભાગ લીધો હતો. DoTના વિશેષ સચિવ, શ્રીમતી અનિતા પ્રવીણે સત્રની શરૂઆતમાં ભારતમાં વિશાળ નેટવર્કને ધ્યાનમાં રાખીને સલામત અને સુરક્ષિત સાયબર સ્પેસની જરૂરિયાત પર ભાર મૂક્યો હતો. તેઓએ ઉમેર્યું હતું કે સાયબર સુરક્ષા એ સામૂહિક જવાબદારી છે અને તે તમામ હિતધારકો - સરકાર, સાયબર સુરક્ષા સમુદાય અને વ્યવસાયોને - એક સ્થિતિસ્થાપક સાયબર વાતાવરણના નિર્માણમાં ભાગ લેવા માટે આહ્વાન કરે છે.
શ્રી કે. રાજારામન, ચેરમેન ડિજિટલ કોમ્યુનિકેશન કમિશન અને સેક્રેટરી DoT એ નિષ્ણાતોની પ્રતિષ્ઠિત સભાને સંબોધિત કરી હતી. તેમના ઉદ્ઘાટન સંબોધન દરમિયાન, તેમણે ભારતના પ્રધાનમંત્રી શ્રી નરેન્દ્ર મોદીએ ‘સિડની ડાયલોગ’ દરમિયાન આપેલા સંદેશને યાદ કર્યો હતો. ભારતમાં થઈ રહેલા મહત્વપૂર્ણ સંક્રમણોનો ઉલ્લેખ કરીને, તેમણે વિશ્વસનીય ઉત્પાદન આધાર અને વિશ્વસનીય પુરવઠા શૃંખલાઓના વિકાસ તરફ તેમજ સાયબર સુરક્ષા પર ગુપ્ત માહિતી અને ઓપરેશનલ સહયોગને વધુ ગાઢ બનાવવા અને મહત્વપૂર્ણ માહિતી ઈન્ફ્રાસ્ટ્રક્ચરનું રક્ષણ કરવાની જરૂરિયાત પર ભાર મૂક્યો હતો.
સુશ્રી અત્સુકો ઓકુડા, ITU પ્રાદેશિક કાર્યાલય, એશિયા અને પેસિફિક ક્ષેત્રના નિયામકે ITU ગ્લોબલ સાયબર સિક્યુરિટી ઈન્ડેક્સ  માં 10મો ક્રમ મેળવવામાં ભારતની નોંધપાત્ર સિદ્ધિઓને પ્રકાશિત કરી હતી. સંસ્થાઓ, ઉદ્યોગ અને એજન્સીઓના પેનલલિસ્ટ અને નિષ્ણાતોએ શ્રેષ્ઠ પ્રથાઓ પર રજૂઆત કરી અને ભારતમાં તેમજ સમગ્ર વિશ્વમાં સાયબર સુરક્ષાની નીતિગત પહેલો પર પ્રકાશ પાડ્યો હતો.
આ પાવર, વીમો, ફાઇનાન્સ, CERT-In અને CSIRT, ઉદ્યોગ, શૈક્ષણિક, ટેલિકોમ સેવા પ્રદાતાઓ અને DoT ના ક્ષેત્રીય એકમો જેવા નિર્ણાયક ક્ષેત્રોમાંથી 400 થી વધુ સહભાગીઓએ ભાગ લીધો.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 259
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 81.39 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 4.23 કરોડથી વધુ ડોઝ ઉપલબ્ધ છે અને હજુ 86 લાખથી વધુ ડોઝ આપવાના બાકી છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
81,39,33,785
|
|
આપવાના બાકી
|
|
64,00,000
|
|
બાકી ઉપલબ્ધ
|
|
4,29,03,090
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 81.39 કરોડ  થી વધુ રસી પૂરી પાડી છે અને હજુ 86 લાખથી  વધુ ડોઝ આપવાના બાકી છે
હાલમાં, કોવિડ-19 રસીના 4.23 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 170
પ્રધાનમંત્રીનું કાર્યાલય
પ્રધાનમંત્રીએ બેડમિન્ટન એશિયા ચેમ્પિયનશીપનો ખિતાબ જીતનાર પ્રથમ ભારતીય પુરુષ ડબલ્સ જોડી બનવા બદલ સાત્વિક સાઈરાજ રેન્કીરેડ્ડી અને ચિરાગ શેટ્ટીને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ બેડમિન્ટન એશિયા ચેમ્પિયનશીપનો ખિતાબ જીતનાર પ્રથમ ભારતીય પુરુષ ડબલ્સ જોડી બનવા બદલ સાત્વિક સાઈરાજ રેન્કીરેડ્ડી અને ચિરાગ શેટ્ટીને અભિનંદન પાઠવ્યા છે.
પ્રધાનમંત્રીએ ટ્વીટ કર્યું:
"બેડમિન્ટન એશિયા ચેમ્પિયનશીપનો ખિતાબ જીતનાર પ્રથમ ભારતીય મેન્સ ડબલ્સ જોડી બનીને ઇતિહાસ રચવા બદલ @satwiksairaj અને @Shettychirag04 પર ગર્વ છે. તેમને અભિનંદન અને તેમના ભાવિ પ્રયાસો માટે ખૂબ ખૂબ શુભેચ્છાઓ."
YP/GP/JD
(
|
સ્વાસ્થ્ય અને પરિવાર કલ્યાણ મંત્રાલય
|
ભારતનું સંચિત કોવિડ-19 રસીકરણ કવરેજ લગભગ 198.33 કરોડને પાર
12-14 વર્ષની વય જૂથ માટે 3.71 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 1,19,457
છેલ્લા 24 કલાકમાં 18,930 દૈનિક નવા કેસ નોંધાયા
સાજા થવાનો દર હાલમાં 98.52%
સાપ્તાહિક પોઝિટિવિટી દર 3.86%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 198.33 Cr  ને વટાવી ગયું છે. આ 2,59,53,259 સત્રો દ્વારા હાંસલ કરવામાં આવ્યું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 3.71 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,04,09,340
|
|
બીજો ડોઝ
|
|
1,00,69,432
|
|
સાવચેતી ડોઝ
|
|
57,95,053
|
|
FLWs
|
|
પ્રથમ ડોઝ
|
|
1,84,24,993
|
|
બીજો ડોઝ
|
|
1,76,33,392
|
|
સાવચેતી ડોઝ
|
|
1,06,35,939
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
3,71,62,944
|
|
બીજો ડોઝ
|
|
2,45,15,244
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
6,05,98,267
|
|
બીજો ડોઝ
|
|
4,92,82,099
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
55,84,51,676
|
|
બીજો ડોઝ
|
|
50,30,59,101
|
|
સાવચેતી ડોઝ
|
|
34,58,590
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,34,80,253
|
|
બીજો ડોઝ
|
|
19,38,35,910
|
|
સાવચેતી ડોઝ
|
|
28,05,587
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,72,92,681
|
|
બીજો ડોઝ
|
|
12,10,91,331
|
|
સાવચેતી ડોઝ
|
|
2,53,16,940
|
|
સાવચેતી ડોઝ
|
|
4,80,12,109
|
|
કુલ
|
|
1,98,33,18,772
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 1,19,457 થયો છે. દેશના કુલ પોઝિટિવ કેસના 0.27% સક્રિય કેસ છે.
પરિણામે, ભારતનો રિકવરી રેટ 98.52% છે. છેલ્લા 24 કલાકમાં 14,650 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,29,21,977 છે.
છેલ્લા 24 કલાકમાં 18,930 નવા કેસ નોંધાયા છે.
છેલ્લા 24 કલાકમાં કુલ 4,38,005 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 86.53 કરોડ થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 3.86% છે અને દૈનિક સકારાત્મકતા દર 4.32% હોવાનું નોંધાયું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com